title: "County (USA)"
text: "Uun a Ferianagt Stooten san counties ferwaltangsianhaiden, sowat \u00fcs lunkreiser. Diar san 3.144 counties ferdiald \u00fc\u00fcb 50 stooten. A counties san do widjer onerdiald tu townships. Uun a Great Plains koon am noch gud k\u00e4\u00e4n, dat counties tuiarst \u00fcs grat kwadrooten m\u00e4 kwadrootisk townships uunlaanj wurden san. \n\nDi n\u00f6\u00f6m ment eegentelk groofskap, man uun a USA j\u00e4\u00e4w't nimer groofen, di n\u00f6\u00f6m as faan a Briten m\u00e4broocht wurden. Tau stooten haa nian counties, uun Louisiana jaft at uun steed diarf\u00f6r parishes an uun Alaska het jo ferwaltangsianhaiden boroughs.\n\nUun enkelt bundesstooten haa a counties muar rochten \u00fcs en lunkreis uun Sjiisklun. Diar k\u00f6n jo salew besteme, h\u00fc huuch a st\u00fc\u00fcren \u00fc\u00fcb ferkuup san (sales tax). Jo k\u00f6n uk besteme, dat uun kuuploodens nian alkohol ferk\u00e4\u00e4ft wurd mut, det as do en dry county.\n\nGrater st\u00e4\u00e4den \u00fcs Baltimore, St. Louis, Carson City an 39 st\u00e4\u00e4den uun Virginia san independent cities an t\u00e4\u00e4l sodenang salew \u00fcs en county. Uk uun Sjiisklun jaft at kreisfrei st\u00e4\u00e4den, so \u00fcs Flensborag, Neum\u00fcnster, Kiel an L\u00fcbeck uun Schleswig-Holstian.\n\nLuke uk diar \n\n :Kategorie:County uun USA\n\nUSA\nPolitiik"